অ্যালান ওয়ার্ড
অ্যালান ওয়ার্ড (ইংরেজি: Alan Ward; জন্ম: ১০ আগস্ট, ১৯৪৭) ডার্বিশায়ারের ড্রোনফিল্ড এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ১৯৬৯ থেকে ১৯৭৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, লিচেস্টারশায়ার এবং দক্ষিণ আফ্রিকান ঘরোয়া ক্রিকেটে বর্ডারের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে অভ্যস্ত ছিলেন তিনি। ১৯৬৬ থেকে ১৯৭৬ সাল পর্যন্ত ডার্বিশায়ারের পক্ষে কাউন্টি ক্রিকেটে অংশগ্রহণ করেন। এরপর ১৯৭৭ থেকে ১৯৭৮ সাল পর্যন্ত লিচেস্টারশায়ারের পক্ষে খেলেন। ডানহাতি ফাস্ট বোলার হিসেবে সুনাম কুড়িয়েছেন। তিনি তার সময়কালে জন স্নো’র বিকল্প ছিলেন। আঘাতে জর্জড়িত থাকায় ও স্বাভাবিক ক্রীড়াশৈলী উপস্থাপনার অভাবে তিনি তার প্রতিশ্রুতিশীলতার স্বাক্ষর রাখতে পারেননি।